ოქროსთვალი
ოქროსთვალი (ინგლ. GoldenEye) — რიგით მეჩვიდმეტე ფილმი ჯეიმზ ბონდის ფილმების სერიიდან და რიგით მეორე ფილმი ამ სერიიდან, რომელშიც მონაწილეობს მსახიობი პირს ბროსნანი. ფილმი გამოვიდა 1995 წელს. მისი რეჟისორია მარკ კემპბელი. ბონდის სხვა ფილმებისგან განსხვავებით, იგი არ ეფუძნება მწერალ იენ ფლემინგის რომელიმე წიგნს. ამბის ავტორები არიან მაიკლ ფრენსი და სხვა თანაავტორები. ფილმის სიუჟეტის მიხედვით, ბონდს ევალება დანაშაულებრივი სინდიკატის შეჩერება, რომელიც ცდილობს სატელიტური იარაღ ოქროსთვალის ლონდონის წინააღმდეგ ფინანსური კრიზისის გამოსაწვევად გამოყენებას. ფილმი გამოვიდა ბონდიანაში ექვსწლიანი პაუზის შემდეგ. ბროსნანთან ერთად ფილმში M-ს როლში გამოჩნდა ინგლისელი მსახიობი ჯუდი დენჩიც, რომელიც ამ პერსონაჟს განასახიერებდა „სკაიფოლის“ ჩათვლით. ფილმმა მსოფლიო მასშტაბით 352.194.034 აშშ დოლარის ოდენობის შემოსავალი მოაგროვა - ბევრად მეტი, ვიდრე დალტონის ბონდის შემთხვევაში. ბევრმა კრიტიკოსმა გამოხატა ვარაუდი, რომ ოქროსთვალი სერიის გათანამედროვება იყო და ბროსნანიც ბევრად სჯობდა თავის წინამორბედს. ფილმმა ბრიტანული კინოფილმების დაჯილდოების ცერემონიაზე ასევე მიიღო ორი ჯილდო - საუკეთესო მიღწევა სპეციალური ეფექტების სფეროში და საუკეთესო ხმა.